stanford-oval/wikipedia huggingface dataset:
ฟุตบอลทีมชาติฟิลิปปินส์
ประวัติ > พัฒนาทีม (2010–20)

ทีมชาติฟิลิปปินส์มีขวัญกำลังใจที่ดีในการลงแข่งขันฟุตบอลชิงแชมป์แห่งชาติอาเซียน 2010 ภายใต้ผู้ฝึกสอน ไซมอน แมคเมเนมี พาทีมผ่านรอบแบ่งกลุ่ม เข้าสู่รอบรองชนะเลิศเป็นครั้งแรก โดยมีชัยชนะที่สำคัญคือการชนะเจ้าภาพร่วมอย่างเวียดนาม 2–0 ได้รับการยกย่องเป็นนัดที่มีผลการแข่งขันเหนือความคาดหมายที่สุดนัดหนึ่งในประวัติศาสตร์รายการ และสื่อในประเทศฟิลิปปินส์ยกย่องว่าเป็น "ปาฏิหาริย์แห่งฮานอย" และแม้จะแพ้อินโดนีเซียในรอบรองชนะเลิศด้วยผลประตูรวมสองนัด 0–2 แต่ก็ได้รับเสียงชื่นชมอย่างมาก โดยรายการนี้เป็นการปลุกกระแสความสนใจกีฬาฟุตบอลภายในประเทศให้เพิ่มมากขึ้น แม้จะมีบาสเกตบอลเป็นกีฬาประจำชาติมาหลายปี
มิชชาเอล ไวส์ ได้รับการแต่งตั้งเป็นผู้ฝึกสอนในปีต่อมา ทีมผ่านรอบคัดเลือก เอเอฟซีชาเลนจ์คัพ 2012 และทีมยังพบชัยชนะในฟุตบอลโลกรอบคัดเลือก เอาชนะศรีลังกา 4–0 ก่อนจะแพ้คูเวตทั้งสองนัดในรอบที่สอง ฟิลิปปินส์ยังชนะการแข่งขันรายการพิเศษ พีช คัพ ซึ่งพวกเขาเป็นเจ้าภาพ ซึ่งเป็นการชนะเลิศถ้วยรางวัลแรกนับตั้งแต่การชนะเลิศกีฬาตะวันออกไกล ค.ศ. 1913 ทีมยังทำผลงานยอดเยี่ยมต่อเนื่อง ผ่านเข้ารอบรองชนะเลิศฟุตบอลชิงแชมป์แห่งชาติอาเซียน 2012 ได้อีกครั้ง แต่แพ้เจ้าภาพอย่างสิงคโปร์ไปอย่างสูสีด้วยผลประตูรวมสองนัด 0–1 ตามด้วยการคว้ารองแชมป์ เอเอฟซีชาเลนจ์คัพ 2014 และผ่านเข้ารอบรองชนะเลิศฟุตบอลชิงแชมป์แห่งชาติอาเซียน 2014 อีกครั้งก่อนจะแพ้ไทยด้วยผลประตูรวมสองนัด 0–3 โดยสามารถยันเสมอที่มะนิลาด้วยผลประตู 0–0
โทมัส ดูลีย์ เข้ามาเป็นผู้ฝึกสอนตั้งแต่ ค.ศ. 2014–2018 พาทีมคว้าชัยชนะเกมเยือนในฟุตบอลโลกรอบคัดเลือกเป็นครั้งแรก โดยชนะกาตาร์ที่กรุงโดฮา ก่อนจะตกรอบที่สอง แม้จะผ่านเข้าสู่รอบคัดเลือกรอบที่ 3 ของเอเชียนคัพ ฟิลิปปินส์เป็นเจ้าภาพฟุตบอลชิงแชมป์แห่งชาติอาเซียน 2016 ร่วมกับพม่า แต่พวกเขากลับไปมีผลงานย่ำแย่อีกครั้งโดยตกรอบแบ่งกลุ่มและไม่ชนะทีมใด เสมอสองนัด และแพ้หนึ่งนัด ตามด้วยการตกรอบฟุตบอลโลก 2018 รอบคัดเลือก แต่พวกเขาได้ร่วมแข่งขันรายการใหญ่ระดับทวีปอย่างเอเชียนคัพ 2019 เป็นครั้งแรก แต่ตกรอบแรกโดยแพ้ทั้งสามนัด และสก็อตต์ คูเปอร์ เข้ามาเป็นผู้ฝึกสอน
ประวัติ > ปัจจุบัน

ฟิลิปปินส์มีความคาดหวังในการพัฒนาทีมอย่างต่อเนื่อง จากการประเดิมแข่งขันเอเชียนคัพครั้งแรก พวกเขาร่วมแข่งขันฟุตบอลโลก 2022 รอบคัดเลือก โซนเอเชีย โดยตกรอบจากการชนะได้สามนัด และตกรอบแบ่งกลุ่มฟุตบอลชิงแชมป์แห่งชาติอาเซียนสองครั้งติดต่อกันในปี 2020 และ 2022 ในการแข่งขันเอเชียนคัพ 2023 รอบคัดเลือก ฟิลิปปินส์บุกไปเสมอเยเมนได้ 0–0 และบุกไปเอาชนะมองโกเลียที่อูลานบาตาร์ 1–0 แต่พวกเขาแพ้แชมป์กลุ่มอย่างปาเลสไตน์ 0–4 แม้ทีมที่จบอันดับ 2 ที่มีผลงานดีที่สุด 5 ทีมจะได้ผ่านเข้าสู่รอบสุดท้ายการแข่งขันเอเชียนคัพ แต่ฟิลิปปินส์ไม่ได้รับสิทธิ์ดังกล่าว เนื่องจากพวกเขาเป็นทีมอันดับ 2 ที่มีผลงานแย่ที่สุด
ในการแข่งขันฟุตบอลโลก 2026 รอบคัดเลือก โซนเอเชีย – รอบที่ 2 ฟิลิปปินส์จบอันดับสุดท้ายของกลุ่มจากผลงานเสมอ 1 และแพ้ 4 นัด ในเดือนกันยายน ค.ศ. 2024 อัลเบิร์ต กาเปยาส ผู้ฝึกสอนชาวสเปนเข้ามาคุมทีมชาติฟิลิปปินส์ พวกเขาลงแข่งขันฟุตบอลชิงถ้วยพระราชทานคิงส์คัพ ครั้งที่ 50 และคว้าอันดับ 3 จากการแพ้ทีมชาติไทยซึ่งเป็นเจ้าภาพ 1–3 และเอาชนะทาจิกิสถาน 3–0 ต่อมาในฟุตบอลชิงแชมป์แห่งชาติอาเซียน 2024 กลุ่มบี ฟิลิปปินส์เสมอพม่า, ลาว และเวียดนามในสามนัดแรก 1–1 และผ่านเข้ารอบในฐานะทีมอันดับ 2 จากการชนะอินโดนีเซีย 1–0 และเข้าไปแพ้ไทยด้วยผลประตูรวมสองนัด 3–4 แม้จะเอาชนะได้ก่อนในบ้าน 2–1 แต่พวกเขาบุกไปแพ้ในนัดที่สองในช่วงต่อเวลา 1–3 อย่างไรก็ตาม ทีมชุดนี้ได้รับเสียงชื่นชมจากผลงานในรอบนี้โดยฟิลิปปินส์เอาชนะทีมไทยได้เป็นครั้งแรกในรอบกว่า 52 ปี
ในการแข่งขันเอเชียนคัพ 2027 รอบคัดเลือก – รอบที่ 3 ฟิลิปปินส์อยู่ร่วมกับทาจิกิสถาน, มัลดีฟส์ และติมอร์-เลสเต
ภาพลักษณ์ > ผู้สนับสนุน

แฟนฟุตบอลของฟิลิปปินส์จัดตั้งกลุ่มเชียร์อย่างเป็นทางการในนาม อุลตร้า ฟิลิปปินส์  รวมถึงกลุ่ม The Kaholeros ซึ่งเกิดจากการรวมตัวของแฟนบอลในทวิตเตอร์ การรวมตัวกันของกลุ่มุอุลตร้า ฟิลิปปินส์ในฐานะทีมเยือนครั้งแรกนั้นไม่ใช่เกมฟุตบอล แต่เป็นการร่วมให้กำลังทีมสมาคมรักบี้ โดยรวมตัวกับ Philippine Air Force F.C. แฟนคลับทั้งสองกลุ่มผลัดกันเชียร์และร้องเพลงให้ทีมชาติในระหว่างเกม
ภาพลักษณ์ > ชุดแข่งขัน

ชุดทีมเหย้า
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|               2010–11  |               2011  |               2012  |               2012–13  |               2013  |               2013–2015  |               2015–2016  |               2016–2017  |               2018  |               2019  |
ชุดทีมเยือน
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|               2010–11  |               2011  |               2012–13  |               2013  |               2013–2015  |               2015–2016  |               2016–2017  |               2018  |               2019  |
ภาพลักษณ์ > ชื่อเรียก

รายชื่อรหัสประเทศโดยฟีฟ่า ของฟิลิปปินส์คือ PHI โดยตัวย่อดังกล่าวถูกใช้ทั้งในฟีฟ่า, สมาพันธ์ฟุตบอลเอเชีย และสหพันธ์ฟุตบอลอาเซียน องค์การระหว่างประเทศว่าด้วยการมาตรฐาน กำหนดรหัสประเทศคือ PHL อย่างไรก็ตาม ทีมชาติฟิลิปปินส์มักเป็นที่รู้ในชื่อย่อ RP ซึ่งเป็นคำย่อของชื่อทางการของประเทศคือ Republika ng Pilipinas ซึ่งสื่อท้องถิ่นมักใช้เมื่อพูดถึงทีมว่า "RP Booters" หรือ "RP สิบเอ็ด" หมายถึงผู้เล่นทั้งสิบเอ็ดคนในทีม
ในปลายเดือนตุลาคม 2010 กรมการต่างประเทศได้ตัดสินใจเปลี่ยนตัวย่ออย่างเป็นทางการของประเทศจาก "RP" เป็น "PH" หรือ "PHL" เพื่อให้สอดคล้องกับมาตรฐาน ISO ทีมชาติฟิลิปปิส์ยังเป็นที่รู้จักในชื่อ "Azkals" ชื่อนี้ตั้งขึ้นเมื่อชุมชนฟุตบอลออนไลน์ของฟิลิปปินส์เสนอชื่อเล่นว่า Calle Azul (ภาษาสเปน ซึ่งหมายถึงสีของชุดแข่งของพวกเขา) ซึ่งต่อมาได้แก้ไขเป็น Azul Calle ย่อเป็น AzCal และในที่สุดก็กลายเป็น Azkal ซึ่งเป็นคำที่ คล้ายกับคำว่า Askal ในภาษาฟิลิปีโน แปลว่า สุนัขข้างถนน
พวกเขายังเป็นที่รู้จักกันในนาม "ดาวสามดวง" (Tri–Stars) ซึ่งได้มาจากดาวสามดวงบนธงชาติฟิลิปปินส์ แม้ว่าชื่อเล่นนี้จะไม่ค่อยเป็นที่นิยม
ภาพลักษณ์ > สนามแข่ง

| สนามแข่งขันของทีมชาติฟิลิปปินส์>  | สนามแข่งขันของทีมชาติฟิลิปปินส์> สนาม | สนามแข่งขันของทีมชาติฟิลิปปินส์> ความจุ | สนามแข่งขันของทีมชาติฟิลิปปินส์> ที่ตั้ง | สนามแข่งขันของทีมชาติฟิลิปปินส์> ใช้งานล่าสุด |
| --- | --- | --- | --- | --- |
|  | สนามกีฬาฟิลิปปิน | 20,000 | จังหวัดบูลาคัน | v   ไทย (25 พฤศจิกายน 2016; ฟุตบอลชิงแชมป์แห่งชาติอาเซียน 2016) |
|  | รีซัลเมโมเรียลสเตเดียม | 12,873 | มะนิลา | v   ไทย (27 ธันวาคม 2024; ฟุตบอลชิงแชมป์แห่งชาติอาเซียน 2024) |
|  | ปานาอัดปาร์กแอนด์สเตเดียม | 9,825 | บาโคโลด | v   จีน (15 ตุลาคม 2019; ฟุตบอลโลก 2022 รอบคัดเลือก) |
|  | สนามกีฬาเซบู | 5,500 | นครเซบู | v   มาเลเซีย (27 April 2014; กระชับมิตร) |
|  | สนามกีฬากีริโน | 5,000 | จังหวัดอีโลโคสซูร์ | v   Perth Glory FC (26 June 2016; กระชับมิตร) |
ผู้ฝึกสอน

| ตำแหน่ง | รายชื่อ |
| --- | --- |
ผู้จัดการทีม:  แดน พาลามี
หัวหน้าผู้ฝึกสอน:  โทมัส ดูลีย์
ผู้ช่วยผู้ฝึกสอน:  สจ๊วต ฮอลล์
ผู้ช่วยผู้ฝึกสอน:  Joey Baroja
ผู้ฝึกสอนผู้รักษาประตู:  Marvin Realpe
นักกายภาพบำบัด:  Albert Graterol
แหล่งข้อมูลอื่น

สหพันธ์ฟุตบอลฟิลิปปิน
Philippines at FIFA.com
Philippines – World football elo ratings at ELOratings.net (Includes past fixtures & results)
วิกิมีเดียคอมมอนส์มีสื่อเกี่ยวกับ Philippines national football team
วิกิมีเดียคอมมอนส์มีสื่อเกี่ยวกับ Matches of the Philippines national football team
วิกิคำคม มีคำคมที่กล่าวโดย หรือเกี่ยวกับ Philippines men's national football team
| ด ค กฟุตบอลทีมชาติของสมาพันธ์ฟุตบอลเอเชีย |
| --- | --- |
เอเชียนคัพ
เอเชียตะวันตก (WAFF):  กาตาร์  คูเวต  จอร์แดน  ซาอุดีอาระเบีย  ซีเรีย  บาห์เรน  ปาเลสไตน์  เยเมน  เลบานอน  สหรัฐอาหรับเอมิเรตส์  อิรัก  โอมาน 
เอเชียกลาง (CAFA):  คีร์กีซสถาน  เติร์กเมนิสถาน  ทาจิกิสถาน  อัฟกานิสถาน  อิหร่าน  อุซเบกิสถาน 
เอเชียใต้ (SAFF):  เนปาล  บังกลาเทศ  ปากีสถาน  ภูฏาน  มัลดีฟส์  ศรีลังกา  อินเดีย 
เอเชียตะวันออก (EAFF):  กวม  เกาหลีใต้  เกาหลีเหนือ  จีน  จีนไทเป  ญี่ปุ่น  มองโกเลีย  มาเก๊า  หมู่เกาะนอร์เทิร์นมาเรียนา1  ฮ่องกง 
เอเชียตะวันออกเฉียงใต้ (AFF):  กัมพูชา  ติมอร์-เลสเต  ไทย  บรูไน  พม่า  ฟิลิปปินส์  มาเลเซีย  ลาว  เวียดนาม  สิงคโปร์  ออสเตรเลีย  อินโดนีเซีย 
ทีมชาติที่ถูกยุบ:  มาลายา  เยเมนใต้  เวียดนามใต้  เวียดนามเหนือ 
ทีมชาติในอดีต:  อิสราเอล (ย้ายไปยูฟ่าในปี 1994)  คาซัคสถาน (ย้ายไปยูฟ่าในปี 2002)  นิวซีแลนด์ (ก่อตั้งโอเอฟซีในปี 1966) 
1 ไม่เป็นสมาชิกของฟีฟ่า
| ด ค กฟุตบอลทีมชาติในเอเชียนคัพ 2019 |
| --- | --- | --- |
| ชนะเลิศ |  กาตาร์ |  |
| รองชนะเลิศ |  ญี่ปุ่น |  |
| รอบรองชนะเลิศ |   อิหร่าน   สหรัฐอาหรับเอมิเรตส์  |  |
| รอบก่อนรองชนะเลิศ |   ออสเตรเลีย   จีน   เกาหลีใต้   เวียดนาม  |  |
| รอบ 16 ทีมสุดท้าย |   บาห์เรน   อิรัก   จอร์แดน   คีร์กีซสถาน   โอมาน   ซาอุดีอาระเบีย   ไทย   อุซเบกิสถาน  |  |
| รอบแบ่งกลุ่ม |   อินเดีย   เลบานอน   เกาหลีเหนือ   ปาเลสไตน์   ฟิลิปปินส์   ซีเรีย   เติร์กเมนิสถาน   เยเมน  |  |
ทีมชาติฟิลิปปินส์ในการแข่งขันกีฬาตะวันออกไกล 1930
ฟิล ยังฮัสแบนด์ เจ้าของสถิตินักเตะที่ลงสนามมากที่สุด และทำประตูมากที่สุดตลอดกาลของทีมชาติฟิลิปปินส์ ได้รับการยกย่องให้เป็นตำนานทีมชาติ
การแข่งขันฟุตบอลโลก 2018 รอบคัดเลือก ระหว่างฟิลิปปินส์และเกาหลีเหนือ ณ กรุงเปียงยาง เกมจบลงโดยเสมอกัน 0–0
ผู้เล่นฟิลิปปินส์ฉลองการเข้าร่วมเอเชียนคัพ 2019 เป็นครั้งแรก
แฟนฟุตบอลทีมชาติฟิลิปปินส์
โยลันด์ ฟ็อกซ์

| โยลันด์ ฟ็อกซ์ |
| --- | --- |

เกิด: โยลันด์ มาร์กาเร็ต เบตเบซ 28 พฤศจิกายน ค.ศ. 1928(1928-11-28) โมเบิล รัฐแอละแบมา
เสียชีวิต: 22 กุมภาพันธ์ ค.ศ. 2016(2016-02-22) (87 ปี) วอชิงตัน ดี.ซี.
ศิษย์เก่า: โรงเรียนทางด้านการวิจัยทางสังคม (ปรัชญา)
อาชีพ: นักร้องโอเปรา, นักกิจกรรม
วาระ: มิสอเมริกา 1951
คู่สมรส: แมททิว ฟ็อกซ์ (1954-1964; เสียชีวิต)
บุตร: 1 คน
โยลันด์ มาร์กาเร็ต เบตเบซ ฟ็อกซ์ (อังกฤษ: Yolande Margaret Betbeze Fox; 28 พฤศจิกายน ค.ศ. 1928 — 22 กุมภาพันธ์ ค.ศ. 2016) เป็นนักร้องและเป็นผู้ชนะการประกวดนางงามชาวอเมริกันที่ครองตำแหน่งมิสอเมริกา 1951 เธอได้รับรางวัลครั้งแรกในปี ค.ศ. 1949 จากการประกวด "มิสทอร์ช" ในปี ค.ศ. 1950 เธอได้เข้าร่วมประกวดมิสแอละแบมาและได้รับเลือกให้เป็นมิสอเมริกา 1951
ฟ็อกซ์มีส่วนร่วมในขบวนการสตรีนิยม หลังจากหนึ่งปีที่เธอครองตำแหน่งในฐานะมิสอเมริกา เธอได้มีส่วนร่วมใน NAACP, CORE (Congress of Racial Equality) และ SANE (คณะกรรมการนโยบายพลังงานนิวเคลียร์) เธอจบการศึกษาด้านปรัชญาที่โรงเรียนทางด้านการวิจัยทางสังคม ในนครนิวยอร์ก
โยลันด์ ฟ็อกซ์ เสียชีวิตเมื่อวันที่ 22 กุมภาพันธ์ ค.ศ. 2016 ที่ วอชิงตัน ดี.ซี. ด้วยโรคมะเร็งปอด สิริอายุได้ 87 ปี
แหล่งข้อมูลอื่น

Yolande Betbeze's bio on the Miss America site เก็บถาวร 2009-03-27 ที่ เวย์แบ็กแมชชีน
Miss Alabama official website
โยฮัน แฟร์แนร์

| โยฮัน แฟร์แนร์ |
| --- | --- |
โยฮัน มาร์ติน แฟร์แนร์

เกิด: 22 กรกฎาคม ค.ศ. 1927(1927-07-22) อัสเกอร์ ประเทศนอร์เวย์
เสียชีวิต: 24 มกราคม ค.ศ. 2015(2015-01-24) (87 ปี) ออสโล ประเทศนอร์เวย์
สัญชาติ: นอร์เวย์
อาชีพ: นักเดินเรือ
มีชื่อเสียงจาก: พระชามาดาในสมเด็จพระราชาธิบดีโอลาฟที่ 5 แห่งนอร์เวย์ พระสวามีในเจ้าหญิงอัสตริดแห่งนอร์เวย์
คู่สมรส: เจ้าหญิงอัสตริดแห่งนอร์เวย์
บุตร: คริติเนอ แฟร์แนร์ เบเนดิกเทอ แฟร์แนร์ อเล็กซันแดร์ แฟร์แนร์ เอลิซาเบท แฟร์แนร์ คาร์ล-คริสติอัน แฟร์แนร์
บิดามารดา: แฟร์แนร์ จาคอปเซน รัญฮิลด์ โฮเซน
โยฮัน แฟร์แนร์ (อังกฤษ: Johan Ferner) เกิดเมื่อวันที่ 22 กรกฎาคม ค.ศ. 1927 เป็นบุตรชายของนายแฟร์แนร์ จาคอปเซน และ นางรัญฮิลด์ โฮเซน บิดามารดาของเขาเป็นเจ้าของห้างสรรสินค้าในออสโล โดยชื่อแรกเกิดของเขาคือ โยฮัน มาร์ติน แฟร์แนร์ จาคอปเซน ต่อมาได้เปลี่ยนนามสกุลโดยใช้ชื่อท้ายของเขาเป็นนามสกุล โดยเขาได้กลายเป็นผู้บริหารห้างหลังจากบิดาของเขาถึงแก่กรรมเมื่อ ค.ศ. 1964 โดยชื่อของเขานั้นมาจากปู่ที่ชื่อ โยฮัน มาร์ติน จาคอปเซน ซึ่งเป็นนักบินสำรวจชาวนอร์เวย์
เขาได้สมรสครั้งแรกกับ อิงเงอร์บอร์ก บิตติง เฮลเซนเบิร์ก-เมย์เยร์ เมื่อวันที่ 20 มกราคม ค.ศ. 1953 แต่ไม่มีบุตรร่วมกัน และได้หย่ากันในปีเดียวกัน ก่อนจะสมรสกับ เจ้าหญิงอัสตริดแห่งนอร์เวย์ พระเชษฐภคินีใน สมเด็จพระราชาธิบดีฮารัลด์ที่ 5 แห่งนอร์เวย์ เมื่อวันที่ 12 มกราคม ค.ศ. 1961 ซึ่งการสมรสนั้นทำให้เจ้าหญิงอัสตริดต้องใช้ฐานันดรไฮเนส โดยมีบุตร-ธิดาดังนี้
โยฮันและเจ้าหญิงอัสตริดแห่งนอร์เวย์ เมื่อ ค.ศ. 2007
คริติเนอ แฟร์แนร์
เบเนดิกเทอ แฟร์แนร์
อเล็กซันแดร์ แฟร์แนร์
เอลิซาเบท แฟร์แนร์
คาร์ล-คริสติอัน แฟร์แนร์
โยฮัน แฟร์แนร์ ถึงแก่กรรมเมื่อวันที่ 24 มกราคม ค.ศ. 2015 สิริอายุรวม 87 ปี
โยดาห์ อัคบาร์ ศึกจารีตพิศวาส

| โยดาห์ อัคบาร์ ศึกจารีตพิศวาส |
| --- | --- |
ภาพโปสเตอร์ละคร
ประเภท: อิงประวัติศาสตร์
สร้างโดย: เอ็คตา คาปัวร์
พัฒนาโดย: เอ็คตา คาปัวร์
เขียนโดย: เรื่อง และ บทโทรทัศน์   ราเคช โมฮาน โจชี่   บีนิตา เดชัย   มานิช ปาลิวัล  เกอธิดา กัวตัม   เนฮา ปันจ์วนี   มยุรี รอย เจ้าธารี   อัลกุจ นาคปาล บทสนทนา   ธีราช สานา
กำกับโดย: แซนตราม วาร์มา, ราจิฟ แรนจาน ซิงห์, วิกกี้ เจ้าฮาน
ผู้กำกับศิลป์: ชาลู   ไปรยา สาธิค ไซนี   มูฮัมหมัด อดิล
แสดงนำ: ราจาต โทกัส พาริดฮี ชาร์มา
ผู้ประพันธ์ดนตรีแก่นเรื่อง: ลลิต เซ็น
ประเทศแหล่งกำเนิด: อินเดีย
ภาษาต้นฉบับ: ฮินดี   ภาษาอูรดู
จำนวนฤดูกาล: 1
จำนวนตอน: 566
การผลิต
ผู้อำนวยการสร้าง: เอ็คตา คาปัวร์   โสภา คาปัวร์
สถานที่ถ่ายทำ: ชัยปุระ   คาร์จัต   โกลฮาเปอร์
ผู้กำกับภาพ: สันโดษ สุริยราชี
ผู้ลำดับภาพ: วิคัส ชาร์มา   วิชาล ชาร์มา   สันดีป แบตต์
กล้อง: Multi-camera
ความยาวตอน: Approx. 24 minutes
บริษัทผู้ผลิต: Balaji Telefilms
ออกอากาศ
เครือข่าย: Zee TV (อินเดีย) มงคล แชนแนล (ไทย)
อัคบาร์ จอมจักรพรรดิอินเดีย (อังกฤษ: Jodha Akbar; ทับศัพท์: โชธอักบาร์) เป็นละครโทรทัศน์ที่กล่าวถึงพระราชประวัติของพระเจ้าอัคบาร์มหาราช นำแสดงโดย ราจาต โทกัส, พาริดฮี ชาร์มา ออกอากาศทางช่อง มงคลแชนแนล แทนละครโทรทัศน์เรื่อง นาคิน ที่อวสานลงไป ซึ่งภาพยนตร์เรื่องนี้กล่าวถึงเรื่องราวของพระเจ้าอัคบาร์มหาราช จอมจักรพรรดิแห่งอินเดีย ว่าจะได้สมหวังในรักแท้ ระหว่างพระองค์กับหญิงนอกศาสนาหรือไม่ ออกอากาศ ทุกวันจันทร์-ศุกร์ 2 ช่วงเวลา 6.00-6.30น. / 13.00-13.30น. ปัจจุบันยุติการออกอากาศในช่อง มงคลแชนแนล และได้ย้ายไปออกอากาศที่ช่อง ซีหนัง โดยเปลี่ยนเวลาออกอากาศเป็น ทุกวันจันทร์-พฤหัสบดี เวลา 20:00 น. - 21:00 น.
นักแสดงนำ

ราจาต โทกัส รับบท เจ้าชายอัคบาร์
พาริดฮี ชาร์มา รับบท มาเรียม อุสมานี
ราวี่ ภาเทีย รับบท เจ้าชายชะฮันคีร์
ลาวิน่า แทนดอน รับบท เจ้าหญิงรุเคยา สุลตาน บีกัม
มานิชา ยาดาฟ รับบท ซาลิมา สุลตาน บีกัม
ชีตาน ฮันสราษฎร์ รับบท อดัม ข่าน
แหล่งข้อมูลอื่น

เว็บไซต์อย่างเป็นทางการ
ลำดับรายการโทรทัศน์

| มงคลแชนแนล  : ซีรีส์ภารตะ วันจันทร์- ศุกร์ 2 ช่วงเวลา เวลา 6:00 น>  - 6:30 น. และเวลา 13:00 น. - 13:30 น. |
| --- | --- | --- |
| ก่อนหน้า | อัคบาร์ จอมจักรพรรดิอินเดีย | ถัดไป |
| นาคิน | อัคบาร์ จอมจักรพรรดิอินเดีย | ยุติการออกอากาศแล้ว |

| ซีหนัง  : ซีรีส์ภารตะ วันจันทร์- พฤหัสบดี เวลา 20:00 น>  - 21:00 น. |
| --- | --- | --- |
| ก่อนหน้า | โยดาห์ อัคบาร์ | ถัดไป |
| - | โยดาห์ อัคบาร์ | ยังเป็นปัจจุบัน |
โยฮันเนิส เจ้าชายที่ 11 แห่งทวร์นและทัคซิส

โยฮันเนิส เจ้าชายที่ 11 แห่งทวร์นและทัคซิส (อังกฤษ: His Serene Hignhess Johannes, 11th Prince of Thurn and Taxis) ประสูติเมื่อวันที่ 5 มิถุนายน 2469 เป็นพระโอรสพระองค์ที่ 3 และพระองค์แรกใน คาร์ล ออกัสตุส เจ้าชายที่ 10 แห่งทวร์นและทัคซิส และ เจ้าหญิงมาเรีย อันนาแห่งบรากันซา เป็นพระนัดดาใน เจ้าชายมิเกล ดยุกแห่งบรากันซา และพระราชปนัดดาใน พระเจ้ามีแกลแห่งโปรตุเกส ผ่านทางสายพระมารดา พระองค์ดำรงพระอิสริยยศที่ เจ้าชายที่ 11 แห่งทวร์นและทัคซิส ภายหลังการสิ้นพระชนม์ของพระบิดาเมื่อวันที่ 26 เมษายน 2525 จนกระทั่งสิ้นพระชนม์ลงเมื่อวันที่ 14 ธันวาคม 2533 พระชันษา 64 ปี อัลแบร์ท เจ้าชายที่ 12 แห่งทวร์นและทัคซิส พระโอรสพระองค์เดียว สืบพระอิสริยยศต่อ
โบ-คาทาน ครีซ

| โบ-คาทาน ครีซ |
| --- | --- |
ตัวละครใน สตาร์ วอร์ส
เคที แซ็คฮอฟฟ์ เป็น โบ-คาทาน ครีซ ใน "Chapter 11: The Heiress"  ของ เดอะแมนดาลอเรียน
ปรากฏครั้งแรก: "A Friend in Need" เดอะ โคลน วอร์ส (ค.ศ. 2012)
สร้างโดย: เดฟ ฟิโลนี
ออกแบบโดย: ดาร์เรน มาร์แชล
ให้เสียงโดย: เคที แซ็คฮอฟฟ์
แสดงโดย: เคที แซ็คฮอฟฟ์
ข้อมูลตัวละครในเรื่อง
เพศ: หญิง
ตำแหน่ง: คุณหญิง
อาชีพ:   ผู้หมวดแห่งเดธวอทช์  ผู้นำกลุ่มไนท์อาวส์  ผู้ปกครองแห่งดาวแมนดาลอร์ 
สังกัด:   ราชวงศ์ครีซ  เดธวอทช์  ชาโดว์คอลเลกทีฟของดาร์ธ มอล  ไนท์อาวส์  สาธารณรัฐกาแลกติก  พันธมิตรกบฏ – หน่วยโกสต์  Children of the Watch 
อาวุธ: ดาร์กเซเบอร์
ครอบครัว: อโดนาย ครีซ (พ่อ)  ซาทีน ครีซ (พี่สาว)  คอร์กี ครีซ (หลานชาย)
ดาวบ้านเกิด: แมนดาลอร์
โบ-คาทาน ครีซ (อังกฤษ: Bo-Katan Kryze) เป็นตัวละครสมมติในแฟรนไชส์ สตาร์ วอร์ส เธอได้รับการแนะนำตัวในแอนิเมชันชุดทางโทรทัศน์ สตาร์ วอร์ส: เดอะ โคลน วอร์ส พากย์เสียงโดย เคที แซ็คฮอฟฟ์ ในเวลาต่อมาแซ็คฮอฟฟ์กลับมารับบทบาทในแอนิเมชันภาคต่อเรื่อง สตาร์ วอร์ส เรเบลส์ และได้มีการเปิดตัวตัวละครฉบับคนแสดงในซีซัน 2 ของละครชุดของดิสนีย์+ เดอะแมนดาลอเรียน
ใน เดอะ โคลน วอร์ส โบ-คาทานเป็นสมาชิกของกลุ่มเดธวอทช์ ซึ่งเป็นกลุ่มผู้ก่อการร้ายของชาวแมนดาลอร์ ที่ต้องการฟื้นฟูวิถีนักรบโบราณของดาวแมนดาลอร์ นอกจากนี้เธอยังเป็นน้องสาวของดัชเชสซาทีน ครีซ ผู้ปกครองซึ่งรักสงบแห่งดาวแมนดาลอร์ ซึ่งพวกเธอต้องเหินห่างจากกันเนื่องจากความเห็นต่างทางการเมือง ต่อมาเธอเป็นพันธมิตรกับอดีตเจได อาโซกา ทาโน และสาธารณรัฐกาแลกติกในการปลดปล่อยดาวแมนดาลอร์จากการปกครองของดาร์ธ มอล ใน เรเบลส์ นั้น โบ-คาทานได้รับการประกาศให้เป็นผู้ปกครองคนใหม่ของดาวแมนดาลอร์ ใน เดอะแมนดาลอเรียน หลังจากการกวาดล้างครั้งใหญ่ของแมนดาลอร์ เธอพยายามที่จะกู้ดาร์กเซเบอร์คืนจากมอฟฟ์กิเดียนและยึดดาวบ้านเกิดของเธอกลับคืนมา
แนวคิดและการสร้างตัวละคร

เมื่อวันที่ 13 มกราคม ค.ศ. 2012 โบ-คาทาน ครีซ ปรากฏตัวเป็นครั้งแรกใน สตาร์ วอร์ส: เดอะ โคลน วอร์ส ซีซันสี่ ตอน "A Friend in Need" พากย์เสียงโดยเคที แซ็คฮอฟฟ์ แม้ว่าเดิมทีตัวละครนี้จะไม่รวมอยู่ในบทสำหรับตอนนี้ แต่ผู้กำกับเดฟ ฟิโลนีได้เพิ่มตัวละครนี้เข้าไปเพื่อจัดเตรียมบทบาทของเธอที่ใหญ่ขึ้นในซีซันห้าของแอนิเมชันชุดนี้ โดยเนื่องจากการยกเลิกในตอนแรกของแอนิเมชันชุดและการต่ออายุแอนิเมชันชุดในหลายปีต่อมานั้น โบ-คาทานจะไม่กลับมาปรากฏตัวอีกครั้งใน เดอะ โคลน วอร์ส จนกระทั่งซีซันเจ็ด ซึ่งเป็นซีซันสุดท้ายของแอนิเมชันชุดนี้ในปี ค.ศ. 2020 ในช่วงที่เว้นไประหว่างซีซันหกและเจ็ดของ เดอะ โคลน วอร์ส โบ-คาทานปรากฏตัวในหลายตอนของ สตาร์ วอร์ส เรเบลส์ ซึ่งตอนเหล่านั้นดำเนินเรื่องสิบห้าปีหลังจากเหตุการณ์ใน เดอะ โคลน วอร์ส
ชื่อของ โบ-คาน เป็นการเล่นคำจากคำว่า "บูกี-แคท-แอนน์" ที่ออกเสียงพร้อมกัน โดยหมายถึงชื่อแมวของภรรยาของฟิโลนีชื่อแอนน์ โบ-คาทานเป็นนักรบที่แก่นของเธอและทิ้งการเมืองที่เกี่ยวกับความเป็นผู้นำไว้ให้กับนักการทูตอย่างเช่นพี่สาวของเธอ ดัชเชสซาทีน ครีซ เธอมีข้อผิดพลาดและสำนึกถึงความสำคัญของตนเอง แต่เธอก็เข้าใจวัฒนธรรมนักรบชาวแมนดาลอร์ และเมื่อเวลาผ่านไปก็เติบโตขึ้นสู่บทบาทของเธอในฐานะผู้นำ
เมื่อวันที่ 16 พฤศจิกายน ค.ศ. 2019 แซ็คฮอฟฟ์ยืนยันว่าเธอจะรับบทเป็นโบ-คาทานในละครชุดคนแสดงในซีซันสองที่กำลังจะมาถึงของ เดอะแมนดาลอเรียน โดยปรากฏตัวในตอน "Chapter 11: The Heiress" ซึ่งฉายเมื่อวันที่ 13 พฤศจิกายน ค.ศ. 2020 ผู้ออกแบบเครื่องแต่งกาย ชอว์นา ทริปสิก มอบหมายให้ประติมากร โฮเซ เฟอร์นันเดส และไอรอนเฮดสตูดิโอส์ของเขาสร้างชุดเกราะแมนดาลอเรียนให้กับโบ-คาทาน แซ็คฮอฟฟ์หวังว่าจะได้เล่นตัวละครนี้ในรูปแบบคนแสดงแต่คาดว่าพวกเขาคงจะคัดเลือกนักแสดงใหม่ที่มีชื่อเสียงมากกว่าเช่น สการ์เลตต์ โจแฮนส์สัน แต่ในท้ายที่สุดนั้นเมื่อเธอได้สวมชุดเกราะเป็นครั้งแรก เธอก็รู้สึกท่วมท้นและร้องไห้ด้วยความดีใจ
การปรากฏตัว > สตาร์ วอร์ส: เดอะ โคลน วอร์ส

บทความหลัก: สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)
การปรากฏตัว > สตาร์ วอร์ส: เดอะ โคลน วอร์ส > ซีซันสี่

โบ-คาทาน ครีซ (ให้เสียงโดย เคที แซ็คฮอฟฟ์) ปรากฏตัวครั้งแรกในซีซันสี่ของ สตาร์ วอร์ส: เดอะ โคลน วอร์ส ในตอน "A Friend in Need" ในฐานะผู้หมวดแห่งเดธวอทช์ ซึ่งเป็นกลุ่มผู้ก่อการร้ายที่ต้องการโค่นล้มรัฐบาลที่รักสงบของดาวแมนดาลอร์ภายใต้การนำของพรี วิซลา (พากย์เสียงโดย จอน แฟฟโรว์) เธอเป็นผู้นำกลุ่มไนท์อาวส์ซึ่งเป็นหน่วยชั้นยอดในเดธวอทช์ ในตอนนี้ ลักซ์ บอนเทรีได้พบกับเดธวอทช์บนดาวคาร์แลกเพื่อผนึกกำลังเพื่อต่อสู้กับเคานต์ดูกู โดยอาโซกา ทาโนและอาร์ทูดีทูถูกบังคับให้ติดตามเขาไป พวกเขาพบกับโบ-คาทานซึ่งสั่งให้อาโซกาทำงานร่วมกับผู้หญิงจากหมู่บ้านท้องถิ่นที่ถูกทำให้เป็นทาสโดยเดธวอทช์ ในเวลาต่อมา โบ-คาทานและเดธวอทช์เผาหมู่บ้านและสังหารชาวบ้านผู้บริสุทธิ์ อาโซกาเปิดเผยตัวเองว่าเป็นเจไดและต่อสู้กับเดธวอทช์ก่อนที่จะถูกจับเข้าคุก แต่หลังจากนั้นไม่นานก็ถูกปล่อยตัว ในขณะที่อาโซกา, อาร์ทูดีทู และลักซ์หลบหนีไปยังยานของพวกเขา โบ-คาทานก็ไล่ตามพวกเขาและพยายามฆ่าอาโซกาแต่ก็พ่ายแพ้ไป
การปรากฏตัว > สตาร์ วอร์ส: เดอะ โคลน วอร์ส > ซีซันห้า

โบ-คาทานปรากฏตัวอีกครั้งใน ซีซัน 5 ตอน "Eminence", "Shades of Reason" และ "The Lawless" ในส่วนของโครงเรื่องนี้ เดธวอทช์เป็นพันธมิตรกับดาร์ธ มอลและกลุ่มอาชญากรรมอื่น ๆ (ในรูปแบบกลุ่มพันธมิตรที่เรียกว่า ชาโดว์คอลเลกทีฟ) โดยมีวัตถุประสงค์เพื่อดำเนินการปฏิบัติการโจมตีชาวแมนดาลอร์เพื่อสร้างความชอบธรรม และก่อรัฐประหารต่อดัชเชสซาทีน ครีซ ผู้ปกครองผู้รักสงบแห่งดาวแมนดาลอร์และผู้เป็นพี่สาวของโบ-คาทาน โบ-คาทานเชื่อว่าซิธไม่ได้ดีไปกว่าเจไดและไม่ไว้ใจพวกอาชญากร แต่กลับถูกเสียงข้างมากเกยทับไป เมื่อเดธวอทช์พิชิตดาวแมนดาลอร์สำเร็จ พวกเขาก็ทรยศต่อมอลแต่มอลท้าให้วิซลาดวลกันเพื่อสิทธิ์ในการปกครองดาวแมนดาลอร์ มอลเอาชนะวิซลาและสังหารเขาด้วยดาร์กเซเบอร์ของเขาเอง แต่โบ-คาทานปฏิเสธที่จะยอมรับคนนอกเป็นผู้ปกครองและหนีไปพร้อมกับสมาชิกเดธวอทช์ที่ภักดีต่อเธอ ในเวลาต่อมาพวกเธอช่วยซาทีนแต่เธอก็ถูกจับอีกครั้ง หลังจากนั้นไม่นาน โอบีวัน เคโนบีก็มาถึงดาวแมนดาลอร์เพื่อช่วยเหลือเธอเช่นกัน มอลสังหารซาทีนและจับโอบีวันเข้าคุก อย่างไรก็ตาม โบ-คาทานและกองกำลังของเธอปลดปล่อยเขาออกมา เธอช่วยเขาในการหลบหนี เพื่อที่เขาจะได้นำกองกำลังของสาธารณรัฐกาแลกติกมายังดาวแมนดาลอร์เพื่อนำมอลออกจากการปกครอง
การปรากฏตัว > สตาร์ วอร์ส: เดอะ โคลน วอร์ส > ซีซันเจ็ด

ในซีซันเจ็ดซึ่งเป็นซีซันสุดท้ายนั้น โบ-คาทานและกลุ่มไนท์อาวส์ยังคงต่อสู้กับมอล ในขณะปฏิบัติภารกิจบนดาวโอบา ดีอาห์ โบ-คาทาน, เออร์ซา เวร็น และไนท์อาวอีกคนหนึ่งพบอาโซกาและติดตามเธอกลับไปที่ดาวคอรัสซัง โดยที่ครีซละทิ้งความแตกต่างของเธอและรับเธอเขากลุ่ม อาโซกาและโบ-คาทานติดต่อโอบีวัน เคโนบีและอนาคิน สกายวอล์คเกอร์ โดยขอให้สาธารณรัฐช่วยเหลือพวกเขาในการยึดดาวแมนดาลอร์กลับคืนมาจากมอล แม้ว่าเหล่าเจไดจะลังเลในตอนแรกแต่เหล่าเจไดก็ตัดสินใจส่งกองพันที่ 501 ภายใต้การบังคับบัญชาของผู้บัญชาการเร็กซ์ เพื่อจัดการรุกรานที่กลายเป็นที่รู้จักในชื่อ การล้อมแมนดาลอร์ พวกเขาประสบความสำเร็จในการโค่นล้มมอลและโบ-คาทานได้รับการประกาศให้เป็นผู้สำเร็จราชการแผ่นดิน
การปรากฏตัว > Heroes of Mandalore

บทความหลัก: สตาร์ วอร์ส เรเบลส์
โบ-คาทานกลับมาอีกครั้งในรอบปฐมทัศน์ของซีซันสี่ของ สตาร์ วอร์ส เรเบลส์ และภาพยนตร์โทรทัศน์เรื่อง Heroes of Mandalore ในระหว่างการยึดครองแมนดาลอร์ของจักรวรรดิกาแลกติก โบ-คาทานปฏิเสธที่จะรับใช้จักรวรรดิและถูกบังคับให้สละตำแหน่งโดยถูกแทนที่โดยแคลนแซกซัน เมื่อเห็นว่าตัวเองไม่คู่ควรที่จะเป็นผู้นำ ในตอนแรกเธอจึงปฏิเสธดาร์กเซเบอร์จาก ซาบีน เวร็น ซึ่งได้มันมาจากมอลใน "Heroes of Mandalore" โบ-คาทานและพันธมิตรชาวแมนดาลอร์ของเธอผนวกกับลูกเรือยานโกสต์ ร่วมกันทำลาย "เดอะดัชเชส" ซึ่งเป็นอาวุธที่สร้างโดยซาบีนซึ่งสามารถทำลายชุดเกราะเบสการ์ได้ ผู้ว่าราชการไทเบอร์ แซกซันจับตัวซาบีนและโบ-คาทาน โดยขู่ว่าจะฆ่าครีซหากเวร็นไม่เพิ่มการอัปเกรดอาวุธ ซาบีนจึงโปรแกรมอาวุธใหม่ เพื่อกำหนดเป้าหมายไปที่ชุดเกราะสตอร์มทรูปเปอร์แทนและสังหารแซกซัน แต่โบ-คาทานเตือนเธอไม่ให้ลงไปอยู่ระดับเดียวของพวกจักรวรรดิ ด้วยคำพูดของโบ-คาทาน ซาบีนจึงทำลายอาวุธดังกล่าวและปล่อยให้กลุ่มกบฏปลดปล่อยดาวแมนดาลอร์จากการควบคุมของจักรวรรดิ ในที่สุดโบ-คาทานก็ยอมรับดาร์กเซเบอร์จากซาบีนและกลายเป็นผู้ปกครองแห่งดาวแมนดาลอร์อีกครั้ง ในขณะที่ชาวแมนดาลอร์ที่ยังมีชีวิตอยู่ให้คำมั่นสัญญาว่าจะจงรักภักดีต่อเธอ
การปรากฏตัว > เดอะแมนดาลอเรียน

บทความหลัก: เดอะแมนดาลอเรียน
การปรากฏตัว > เดอะแมนดาลอเรียน > ซีซันสอง

แซ็คฮอฟฟ์กลับมารับบทของเธออีกครั้งในซีซันสองของ เดอะแมนดาลอเรียน โดยปรากฏใน "Chapter 11: The Heiress" โดยเป็นการปรากฏตัวในรูปแบบคนแสดงเป็นครั้งแรกของตัวละคร เคทลีน เดเชลล์ และเคทลีน ฮัดสัน รับบทเป็นสตันท์ของเธอ ในซีซันสามของ เดอะแมนดาลอเรียน แซ็คฮอฟฟ์ได้รับเครดิตในฐานะนักแสดงหลักร่วมกับเปโดร ปัสคัล (ซึ่งก่อนหน้านี้เป็นนักแสดงเพียงคนเดียวที่ได้รับเครดิตให้เป็นนักแสดงหลักในเรื่อง)
ใน "Chapter 11" โบ-คาทาน, คอสกา รีฟส์ และแอกซ์ วูฟส์ ช่วย ดิน จาริน "เดอะแมนดาลอเรียน" และเด็กทารกจากกลุ่มของควอร์เร็น พวกเขาถอดหมวกออกและโบ-คาทานก็อธิบายประวัติของเธอ พร้อมทั้งเปิดเผยต่อเดอะแมนดาลอเรียนว่านิกายของเขาหรือ Children of the Watch ซึ่งเป็นผู้ปฏิบัติตามกฎโบราณอันเข้มงวดที่เรียกว่า "วิถี" ไม่ใช่เพียงกลุ่มเดียวของชาวแมนดาลอร์ โดยชาวแมนดาลอร์หลาย ๆ คนนั้นไม่ปฏิบัติตาม "วิถี" ด้วยเหตุนี้เดอะแมนดาลอเรียนจึงไม่ไว้วางใจโบ-คาทานและปฏิเสธความช่วยเหลือจากพวกเขา หลังจากที่พวกเขาช่วยเขาเป็นครั้งที่สอง เขาก็ตกลงที่จะช่วยพวกเขายึดอาวุธจากยานบรรทุกสินค้าของจักรวรรดิ และโบ-คาทานก็ตกลงที่จะบอกเดอะแมนดาโลเรียนว่าเขาจะหาเจไดได้ที่ไหน ในระหว่างการจู่โจม โบ-คาทานสอบปากคำกัปตันโดยต้องการทราบที่อยู่ของมอฟฟ์กิเดียนและว่าเขามีดาร์กเซเบอร์หรือไม่ หลังจากนั้นเธอเสนอโอกาสให้เดอะแมนดาลอเรียนเข้าร่วมกับพวกเขา เขาเลือกที่จะทำภารกิจต่อไปแม้ว่าพวกเขาจะแตกต่างกันก็ตาม โบ-คาทานบอกเขาว่าเขาจะได้พบกับอาโซกา ทาโน ในเมืองคาโลดานบนดาวคอร์วัส
ใน "Chapter 16: The Rescue" เดอะแมนดาลอเรียน และโบบา เฟทท์ เข้าหาโบ-คาทานและคอสกาที่ร้านอาหารเพื่อรับสมัครพวกเขาในภารกิจช่วยเหลือโกรกู (เด็กทารก) จากมอฟฟ์กิเดียน ในตอนแรกโบ-คาทานทำท่าทีดุร้ายกับโบบาและเรียกเขาว่าเป็นความอับอายต่อชุดเกราะแมนดาลอร์ของเขา เนื่องจากเขาเป็นร่างโคลน อย่างไรก็ตาม เธอยุติข้อขัดแย้งระหว่างโบบาและคอสกา และตกลงที่จะช่วยเดอะแมนดาลอเรียนโดยมีเงื่อนไขว่าเธอจะต้องได้ยานลาดตระเวนของกิเดียนและดาร์กเซเบอร์จากเขาไป และเดอะแมนดาลอเรียนก็ติดสินใจที่จะช่วยเหลือเธอในการปลดปล่อยดาวแมนดาลอร์ เดอะแมนดาลอเรียนสามารถเอาชนะกิเดียนในการต่อสู้ ซึ่งทำลายแผนการของเธอที่จะเอาดาร์กเซเบอร์กลับคืนมาในการต่อสู้ด้วยตัวเธอเอง เขาพยายามที่จะมอบอาวุธให้กับเธอแต่กิเดียนบอกว่ามันจะต้องได้มาจากการชนะในการต่อสู้ โบ-คาทานไม่ยอมรับดาร์กเซเบอร์ไปจากเดอะแมนดาลอเรียน